open-index/open-wikipedia-markdown huggingface dataset:
Αμάρ Σιν

Ο **Αμάρ-Σιν** (Ακκαδική γλώσσα:*"𒀭𒀫𒀭𒂗𒍪"*, το όνομα του προέρχεται από τον Σεληνιακό θεό Σιν, το σύμβολο *"𒀭"* χρησιμοποιείται για να συμβολίσει το *"θείο"*) ήταν βασιλιάς της Ουρ και Βασιλεύς του Σουμέρ και του Ακκάδ, γιος και διάδοχος του βασιλιά Σουλγκί από την Τρίτη Δυναστεία της Ουρ. Η περίοδος βασιλείας του προσδιορίζεται κατά το Μέσο Χρονολόγιο (2046 π.Χ. - 2037 π.Χ.) και κατά το Νεότερο Χρονολόγιο μεταξύ (1982 π.Χ. - 1973 π.Χ.). Το όνομα του μεταφράζεται ως *"το μοσχαράκι του Σεληνιακού θεού"*. Αυτοαποκάλεσε τον εαυτό του ως *"Ο θεός που δίνει ζωή στη χώρα"*, και *"Ήλιος θεός (δηλαδή δικαστής) της χώρας"*.  

## Βασιλεία

Τα χρόνια της βασιλείας του Αμάρ-Σιν έχουν καταγραφεί σε 9, είναι γνωστές οι δραστηριότητες του όλα αυτά τα χρόνια, είναι γνωστή η εκστρατεία του στο Ούρμπιλουμ και ταυτόχρονα σε πολλές άλλες περιοχές που κατοικούσαν Χουρρίτες. Ο Αμάρ-Σιν έμεινε περισσότερο γνωστός για τις εκστρατείες του απέναντι στους κυβερνήτες του Ελάμ, τα όρια της αυτοκρατορίας του επεκτάθηκαν τόσο πολύ που έφτασαν στα βόρεια μέχρι το σημερινό Χαμαντάν στην Συρία, κάθε περιοχή είχε τους δικούς της κυβερνήτες. Έμεινε πασίγνωστος για την οικοδομική του δραστηριότητα, επισκεύασε όλα τα παλαιότερα μνημεία που είχαν υποστεί φθορές, το σπουδαιότερο έργο του η αποπεράτωση του Ζιγκουράτ στην Εριντού. Τα Βαβυλωνιακά Χρονικά γράφουν *"Ο Αμάρ-Σιν άλλαξε την μορφή των θυσιών των μεγάλων βοδιών και προβάτων στο μεγάλο πρωτοχρονιάτικο Φεστιβάλ της [[Εσαγκίλα]], ο θρύλος έλεγε ότι θα πεθάνει από βόδι αλλά τελικά πέθανε από δάγκωμα σκορπιού στο πόδι"*, ως σημάδι της δυσαρέσκειας των θεών. 

Η διοικητική καταγραφή της βασιλείας του Αμάρ-Σιν δείχνει ότι τα τελευταία χρόνια της βασιλείας του υπήρξαν μεγάλες εσωτερικές ταραχές, οι αιτίες ήταν πιθανότατα οι προσπάθειες του αδελφού του Σου Σιν να τον ανατρέψει. Η αυτοκρατορική φρουρά αντικαταστάθηκε το έβδομο έτος της βασιλείας του με ένα νέο σώμα που καταργήθηκε αμέσως μετά τον θάνατο του, δεν αναφέρεται πουθενά από το ένατο έτος και μετά. Το έβδομο έτος της βασιλείας του κάλεσε επίσης σε συμπόσιο όλους τους ευγενείς της Ουρ και τους ζήτησε να ορκιστούν πίστη σε αυτόν. Οι επαρχιακοί διοικητές απολύθηκαν στα μέσα της βασιλείας του και επανήλθαν στην θέση τους με τον θάνατο του. Οι κύλινδροι με αφιερώσεις στον αδελφό και διάδοχο του Σου Σιν εμφανίζονται τον ένατο χρόνο της βασιλείας του Αμάρ-Σιν, λίγο πριν από τον θάνατο του. Είναι σαφές ότι ο Σου Σιν προσπάθησε έντονα και τα εννέα χρόνια που βασίλευσε ο Αμάρ-Σιν να σφετεριστεί τον θρόνο από τον αδελφό του, υπάρχουν πολλές πιθανότητες ο θάνατος του να οφείλεται σε δολοφονική ενέργεια.

## Παραπομπές



## Πηγές

*Potts, The Archaeology of Elam.
*Mallowan, Max, "The Development of Cities from Al-U'baid to the end of Uruk 5" (Cambridge Ancient History)
*Allred, Lance (2010-06-01). "More Šu-Suen Seals During the Reign of Amar-Suen". Cuneiform Digital Library Notes. 2010 (3)
*Allred, Lance (2013). "The Tenure of Provincial Governors: Some Observations". From the 21st Century B.C. To the 21st Century A.D.: 115

## Εξωτερικοί σύνδεσμοι

*

Κατηγορία:Ουρ
Κατηγορία:Βασιλείς των Σουμερίων
Κατηγορία:Τρίτη δυναστεία της Ουρ
Αριθμός Άμπε

μικρογραφία|Ένα διάγραμμα Abbe σχεδιάζει τον αριθμό Abbe έναντι του δείκτη διάθλασης για μια σειρά διαφορετικών γυαλιών (κόκκινες κουκκίδες). Τα γυαλιά ταξινομούνται χρησιμοποιώντας έναν κωδικό γράμματος-αριθμού για να αντικατοπτρίζουν τη σύνθεση και τη θέση τους στο διάγραμμα. Τα δεδομένα σχεδιάστηκαν από τον κατάλογο Schott Glass.
Στη φυσική και την οπτική, ο **αριθμός Άμπε** ενός διαφανούς υλικού είναι ένα μέτρο της διασποράς του υλικού, της μεταβολής δηλαδή του δείκτη διάθλασής του ανάλογα με το μήκος κύματος. Ονομάστηκε έτσι προς τιμήν του Γερμανού φυσικού Ερνστ Άμπε (1840-1905) που τον προσδιόρισε. Ο αριθμός Άμπε (*V*) ενός υλικού καθορίζεται ως:

:V = \frac{ n_D - 1 }{ n_F - n_C }

Όπου *n*D, *n*F και *n*C είναι οι δείκτες διάθλασης του υλικού για τα μήκη κύματος των D-, F- και C- φασματικών γραμμών του Φραουνχόφερ (589.2nm, 486.1nm και 656.3nm αντίστοιχα). Υλικά χαμηλής διασποράς έχουν υψηλές τιμές αριθμού Άμπε.

Οι αριθμοί Άμπε χρησιμοποιούνται για την ταξινόμηση των διαφόρων τύπων υάλων. Για παράδειγμα, ύαλοι πυριτίου έχουν V50. Οι τιμές του V κυμαίνονται από 20 για πολύ πυκνούς ύαλους πυριτίου, ως 65 για ελαφρούς στεφανυάλους και φθάνουν ως 85 για φθοριούχους στεφανυάλους. Ο αριθμός Άμπε είναι ένα χρήσιμο μέσο μέτρησης της διασποράς για το ορατό φως ενώ για άλλα μήκη κύματος ή για εργασίες που απαιτούν μεγαλύτερη ακρίβεια χρησιμοποιείται η ταχύτητα διασποράς ομάδος.

Ένας άλλος τρόπος καθορισμού του αριθμού Άμπε χρησιμοποιείται σε ορισμένα συγγράμματα . Σε αυτόν η τιμή του V δίδεται από τη σχέση :

: V_d = \frac{n_d-1}{ n_F - n_C }
 
που καθορίζει τον αριθμό Άμπε συγκεκριμένα για την γραμμή ηλίου D3 του Φραουνχόφερ (μήκος κύματος 587.6nm). Μπορεί επίσης να καθοριστεί για την e- γραμμή του μπλε σιδήρου (μήκος κύματος 438.4 nm):

: V_e = \frac{n_e-1}{ n_{F'} - n_{C'}}

όπου F’ και C’ αντιστοιχούν στα μήκη κύματος της μπλε και κόκκινης γραμμής του καδμίου (480nm και 643nm).

Ένα διάγραμμα Άμπε (σχήμα) προκύπτει όταν αποτυπώσουμε γραφικά τις τιμές που παίρνει ο αριθμός Άμπε ενός υλικού συναρτήσει του δείκτη διάθλασης.

Οι ύαλοι μπορούν να κατηγοριοποιηθούν με βάση την σύστασή τους και την θέση τους στο διάγραμμα. Αυτό μπορεί να γίνει με τη μορφή ενός γραμματαριθμού όπως συμβαίνει στον κατάλογο Σοτ Γκλας (*Schott Glass)* ή με ένα εξαψήφιο κωδικό αριθμό. Οι αριθμοί Άμπε χρησιμοποιούνται ώστε να υπολογιστούν οι σωστές εστιακές αποστάσεις των αχρωματικών συστημάτων φακών για να ελαχιστοποιηθεί η χρωματική εκτροπή.

Κατηγορία:Οπτική
Κατηγορία:Αδιάστατοι αριθμοί
Αχελώος (αποσαφήνιση)

Το όνομα **Αχελώος** μπορεί να αναφέρεται σε ένα από τα παρακάτω:

## Γεωγραφία
* Στον ποταμό **[[Αχελώος|Αχελώο]]** της Δυτικής Ελλάδας.
* Στον ποταμό Αχελώο της Βουλγαρίας.
* Στο **[[Δήμος Αργιθέας|Δήμο Αχελώου]]** του Νομού Καρδίτσας.

## Μυθολογία
* **[[Αχελώος (μυθολογία)]]**, ποτάμιος θεός των αρχαίων Ελλήνων.

## Πλοία
*Αχελώος Ι (ατμομυοδρόμων), ελληνικό πολεμικό πλοίο
*Αχελώος ΙΙΙ (αρματαγωγό), ελληνικό πολεμικό πλοίο
*Αχελώος (ναρκαλιευτικό), ελληνικό πολεμικό πλοίο
*Αχελώος, βοηθητικό πολεμικό πλοίο των ΗΠΑ.

Κατηγορία:Αποσαφηνίσεις ελληνικών τοπωνυμίων
Σφυρί

thumb|right|250px|Σφυρί με μεταλλική λαβή επενδυμένη με καουτσούκ για σταθερό πιάσιμο
Το **σφυρί** είναι σιδερένιο συνήθως εργαλείο με λαβή, συνήθως ξύλινη αλλά και μεταλλική. Χρησιμοποιείται για το κάρφωμα προκών, για το σπάσιμο σκληρών αντικειμένων, για την κατεργασία μετάλλων κ.ά.

## Είδη σφυριών
Συναντάται σε διάφορες μορφές και περιπτώσεις ανάλογα με την εργασία για την οποία προορίζεται:
* Το κλασικό *σφυρί*, που χρησιμοποιείται συνήθως για να καρφωθούν πρόκες.
* Το *σκεπάρνι*, που εκτός από το κάρφωμα είναι ειδικά διαμορφωμένο για να βοηθά και στο ξεκάρφωμα προκών. Χρησιμοποιείται πολύ στις οικοδομές.
* Τη *βαριοπούλα* ή *βαριά*, που χρησιμοποιείται για το σπάσιμο πέτρας, τσιμέντου κλπ, μερικές φορές σε συνδυασμό με καλέμι (ή μικρή βαριοπούλα) .
* o *Ματρακάς* , με σιδερένια παραλληλόγραμη κεφαλή και ξύλινη λαβή, που χρησιμοποιείται στις οικοδομές, συνήθως από τεχνίτες τοποθέτησης πλακιδίων σε συνδυασμό με καλέμι για σκάψιμο ή στην τοποθέτηση πλακών, τις οποίες, χτυπώντας με το ξύλο, φέρνουν στη σωστή θέση.
* Η *Ματσόλα*, ή *ξυλόσφυρο*, κατασκευασμένο από ξύλο, που χρησιμοποιείται σε διανάξεις (καλαφάτισμα) ή σε περιπτώσεις που δεν πρέπει να ασκηθεί μεγάλη δύναμη στο προς επεξεργασία υλικό, ειδικά όταν αυτό είναι ξύλο.
* Το σφυρί με κεφαλή από σκληρό ελαστικό (ματσόλα), για τον ίδιο λόγο με το ξυλόσφυρο.
* Το *γεωλογικό σφυρί* από πολύ σκληρό μέταλλο και λαστιχένια λαβή για τη θραύση πετρωμάτων και βοήθεια σε αναρριχήσεις. Σε αυτό υπάρχουν δύο παραλλαγές, μία με οξύληκτο πρόσθιο άκρο και μία με πεπλατυσμένο εν είδει καλεμιού.
* Τέλος μικρό σφυράκι με ελαστική κεφαλή χρησιμοποιούν και οι γιατροί προκειμένου να τσεκάρουν τα αντανακλαστικά ασθενών.

## Παραπομπές


## Εξωτερικοί σύνδεσμοι
* 
* 

Κατηγορία:Μηχανικά εργαλεία χειρός
Κατηγορία:Οικοδομικά εργαλεία
Διεθνές Φεστιβάλ Κόμικς του Ανγκουλέμ

μικρογραφία|Πέντε απόψεις του Διεθνούς Φεστιβάλ Κόμικς Ανγκουλέμ 2017: Cosey, Το Μεγάλο Βραβείο του 2017, ο οβελίσκος Goscinny, η Brigitte Findakly υπογράφει, σχεδιαστές από το περίπτερο της Νότιας Κορέας και η έκθεση Gaston Lagaffe.
Το **Διεθνές Φεστιβάλ Κόμικς του Ανγκουλέμ** είναι το κυριότερο φεστιβάλ κόμικς στην Ευρώπη. Λαμβάνει χώρα κάθε χρόνο, τον Ιανουάριο, από το 1974 στο Ανγκουλέμ της Γαλλίας. 

Κάθε χρόνο, το Μεγάλο Βραβείο της πόλης του Ανγκουλέμ (γαλλικά: *Grand Prix de la ville d'Angoulême*) απονέμεται σε έναν δημιουργό για το σύνολο του έργου του ή για τα επιτεύγματά του που αφορούν την εξέλιξη των κόμικς.

## Ιστορία

Όλα ξεκίνησαν στα τέλη του 1972, με μία έκθεση που τιτλοφορείται *Δέκα εκατομμύρια εικόνες* (*Dix millions d’images*). Η έκθεση γνώρισε επιτυχία και εκδότες, σχεδιαστές και αναγνώστες έζησαν δέκα ημέρες ευφορίας. Η δημοτική αρχή του Ανγκουλέμ, στον απόηχο της επιτυχίας αυτής, αποφάσισε την δημιουργία ενός Σαλονιού. Η πρώτη έκθεση εγκαινιάστηκε στις 25 Ιανουαρίου 1974. Μεταξύ αυτών που συμβάλλουν με την υπογραφή τους το εγχείρημα είναι και ο Ούγκο Πρατ, ενώ και άλλοι διάσημοι καλλιτέχνες τίμησαν με την παρουσία τους το νεοδημιουργηθέν πολιτιστικό γεγονός.

## Βραβεία
 
Εκτός από το Μεγάλο Βραβείο της πόλης του Ανγκουλέμ, βραβεία απονέμονται στις ακόλουθες κατηγορίες:

*Βραβείο για το Καλύτερο Βιβλίο Κόμικ
*Βραβείο Απονεμηθέν από το Κοινό
*Βραβείο για το Σενάριο
*Βραβείο για την Καλλιτεχνική Δουλειά
*Βραβείο για Πρώτο Βιβλίο Κόμικ
*Βραβείο για Σειρά
*Βραβείο Παράδοσης
*Βραβείο Νεότητας 9-12 χρόνια
*Βραβείο Νεότητας 7-8 χρόνια
*Βραβείο Φανζίν

Βραβεία που απονεμήθηκαν στο παρελθόν:

*Alph'Art για το Καλύτερο Ξένο Άλμπουμ (1976-1978, 1986-2001)
*Βραβείο για Διάλογο και Γραφή (?-2003), παλαιότερα ονομαζόταν "Alph'Art για τον Καλύτερο Διάλογο". 

## Εξωτερικοί σύνδεσμοι

* Επίσημη ιστοσελίδα

Κατηγορία:Φεστιβάλ κόμικς
Κατηγορία:Πολιτισμός στη Γαλλία
Ανάλυση λόγου

Η **ανάλυση λόγου** (Αγγλικά: *discourse analysis*) αποτελεί μια σχετικά νέα προσέγγιση στην έρευνα των κοινωνικών επιστημών. Εστιάζει στη μελέτη της δομημένης και δομικής φύσης της ανθρώπινης γλώσσας, και στην αναζήτηση των λειτουργιών και συνεπειών της χρήσης της.
Εντοπίζονται αρκετές εκδοχές όσον αφορά το τι ακριβώς συνιστά η ανάλυση λόγου και με ποιο τρόπο ο κάθε ερευνητής τη χρησιμοποιεί. Ωστόσο, υπάρχουν κάποια κεντρικά κοινά στοιχεία ανάμεσα σε όλες τις προσεγγίσεις. Βασικό κοινό σημείο είναι το αντικείμενο της ανάλυσης λόγου, δηλαδή η μελέτη των περιγραφών –γραπτών ή προφορικών- ενός γεγονότος, ειδικότερα όσον αφορά το περιεχόμενο και την οργάνωση τους.

Η ανάλυση λόγου διαφοροποιείται από άλλες ερευνητικές προσεγγίσεις των κοινωνικών επιστημών οι οποίες επίσης επεξεργάζονται το λόγο, καθώς αυτές τον θεωρούν ως το μέσον που θα τους μεταφέρει στην πραγματικότητα του υπό μελέτη φαινομένου: στο τι συνέβη κάπου, στο τι σκέφτεται κάποιος κτλ. Στην ανάλυση λόγου το ενδιαφέρον δεν εστιάζεται στο πώς έλαβε χώρα ένα γεγονός, αλλά στα αποτελέσματα που έχουν οι διαφορετικοί τρόποι αφήγησης και περιγραφής αυτού του γεγονότος. Η αφήγηση της πραγματικότητας συνιστά την πραγματικότητα του ερευνητή.

Επιπλέον, στην ανάλυση λόγου δίνεται σημασία στη δομημένη φύση της ανθρώπινης γλώσσας. Κάθε αφήγηση μπορεί να παρομοιαστεί με μία κατασκευή: Ο ομιλητής δομεί τη γλώσσα της αφήγησης χρησιμοποιώντας υλικά που προμηθεύεται από διάφορες γλωσσικές πηγές (γλωσσικοί όροι, αφηγηματικές δομές, γλωσσικά ρεπερτόρια κ.α.). Έχει δηλαδή τη δυνατότητα της επιλογής ανάμεσα από διάφορους τρόπους περιγραφής.

Τέλος, η ανάλυση λόγου αντιμετωπίζει το λόγο ως μορφή κοινωνικής πρακτικής. Απλούστερα, οι αφηγήσεις θεωρούνται ένα μέσο που οι άνθρωποι χρησιμοποιούν προκειμένου να καταφέρουν κάτι: να κατηγορήσουν, να απολογηθούν, να κολακεύσουν κτλ.. Κάθε αφήγηση (προφορική ή γραπτή) οργανώνεται με ρητορικό τρόπο, δηλαδή με βασικό σκοπό να είναι πειστική. Στόχος του αναλυτή λόγου είναι να ανιχνεύσει ποιοι μηχανισμοί ενεργοποιούνται προκειμένου αυτό να γίνει εφικτό.

Κατηγορία:Γλωσσολογία
Κατηγορία:Μεταμοντέρνα θεωρία
Κρεμαστά Συκιάς Αιτωλοακαρνανίας

Τα **Κρεμαστά Συκιάς** είναι ημιορεινό χωριό στην Περιφερειακή Ενότητα Αιτωλοακαρνανίας σε υψόμετρο 440 μέτρα.

## Γενικά στοιχεία
Τα Κρεμαστά Συκιάς βρίσκονται δυτικά της τεχνητής λίμνης των Κρεμαστών και πλησίον του Υδροηλεκτρικού φράγματος Κρεμαστών του Αχελώου. Απέχουν 54 χιλιόμετρα Α. από την Αμφιλοχία, 61 Β.-ΒΑ. από το Αγρίνιο και 10 χιλιόμετρα ΝΑ. από την Αλευράδα. Νοτιοδυτικά του χωριού και στη βόρεια πλευρά της κοίτης του Αχελώου, στη τοποθεσία Μπαλκώνα υπάρχει  θειούχα ιαματική πηγή που οι ντόπιοι αποκαλούν *"της Γριάς - Μαριάς"*. 

Ως οικισμός αναφέρονται επίσημα το 1961 να καταγράφονται στην τότε κοινότητα Αλευράδας. Σύμφωνα με το σχέδιο Καλλικράτης, μαζί με την Αλευράδα και τα Πιστιανά αποτελούν την τοπική κοινότητα Αλευράδας που υπάγεται στη Δημοτική ενότητα Ίναχου του Δήμου Αμφιλοχίας και κατά την απογραφή του 2011 έχουν πληθυσμό 19 κατοίκους.

## Εξωτερικοί σύνδεσμοι
* Τα λουτρά Κρεμαστών από τον ιστότοπο https://www.thermalsprings.gr

## Παραπομπές


Κατηγορία:Δήμος Αμφιλοχίας
Κατηγορία:Χωριά της περιφερειακής ενότητας Αιτωλοακαρνανίας
Πυκνότητα

Η **πυκνότητα** συνιστά φυσικό μέγεθος με το οποίο εκφράζεται η μάζα ενός υλικού ανά μονάδα όγκου. Συνήθως, συμβολίζεται με το ελληνικό γράμμα *[[Ρω|ρ]]* ή με το λατινικό γράμμα *[[d]]*. Μονάδα μέτρησης της πυκνότητας στο Διεθνές Σύστημα Μονάδων είναι το kg/m^3 (χιλιόγραμμο ανά κυβικό μέτρο). Συχνά, χρησιμοποιείται και η μονάδα g/cm^3 (γραμμάριο ανά κυβικό εκατοστό). Ο βασικός μαθηματικός τύπος της πυκνότητας είναι ο λόγος της μάζας ενός υλικού, *m,* προς τον όγκο, *V,* που την περιέχει:

: \rho = \frac{m}{V}

Η πυκνότητα συνιστά ένα εντατικό μέγεθος, καθώς εκφράζεται ως πηλίκο μεγεθών που εξαρτώνται από την ποσότητα του υλικού το οποίο αφορούν (εκτατικά μεγέθη). Συνεπώς, η πυκνότητα είναι χαρακτηριστικό μέγεθος του εκάστοτε υλικού και δεν εξαρτάται από την ποσότητά του. Για παράδειγμα, η πυκνότητα ενός σιδερένιου συνδετήρα είναι ίδια με την πυκνότητα μιας σιδερένιας ράβδου, δηλαδή ίση με 7880 kg/m^3 περίπου, καθώς το υλικό κατασκευής των δύο αντικειμένων είναι το ίδιο.

Προς απλοποίηση των συγκρίσεων πυκνότητας σε διαφορετικά συστήματα μονάδων, η πυκνότητα συχνά αντικαθίσταται από την αδιάστατη ποσότητα που είναι γνωστή ως «ειδικό βάρος». Πρόκειται για τον λόγο της πυκνότητας ενός υλικού προς την πυκνότητα ενός άλλου, πρότυπου υλικού, συνήθως του νερού. Έτσι, ένα υλικό με ειδικό βάρος μικρότερο του νερού (δηλαδή ) επιπλέει εντός αυτού, ενώ ένα υλικό με ειδικό βάρος μεγαλύτερο του νερού (δηλαδή >1) βυθίζεται εντός του.

## Τιμές πυκνότητας υλικών
Η πυκνότητα ενός υλικού ποικίλλει ανάλογα με τη θερμοκρασία και την πίεση, καθώς συνήθως οι δύο αυτοί παράγοντες συνδέονται με τον όγκο του υπό εξέταση υλικού και, συνεπώς, επηρεάζουν την πυκνότητά του. Η προκύπτουσα διακύμανση της πυκνότητας είναι συνήθως μικρή για τα στερεά και τα υγρά, αλλά πολύ μεγαλύτερη για τα αέρια. Για τον λόγο αυτό, οι ενδεικτικές τιμές πυκνότητας που δίνονται στους παρακάτω πίνακες αντιστοιχούν σε συγκεκριμένες τιμές θερμοκρασίας και πίεσης, είτε πρόκειται για τις λεγόμενες «κανονικές συνθήκες», ή για άλλες, αναγραφόμενες τιμές.

### Διάφορα υλικά

### Νερό

### Αέρας
μικρογραφία|δεξιά|400px|Πυκνότητα του αέρα συναρτήσει της θερμοκρασίας του

### Άλλα υλικά σώματα

## Δείτε επίσης

* Κατάλογος χημικών στοιχείων κατά ατομικό αριθμό
* Άνωση
* Κανονικές συνθήκες

## Παραπομπές


## Συναφής βιβλιογραφία

* Royal Society of Chemistry (2007), «Quantities, Units and Symbols in Physical Chemistry» (στα Αγγλικά), International Union of Pure and Applied Chemistry, Physical and Biophysical Chemistry Division. ISBN&nbsp;978-0-85404-433-7.
* 
* 

## Εξωτερικοί σύνδεσμοι

* Διαδραστικά εκπαιδευτικά εργαλεία για την πυκνότητα, από το Πανεπιστήμιο του Κολοράντο.
* Eφαρμογή «Αδράνεια και πυκνότητα», από το Φωτόδεντρο (διαδραστικά σχολικά βιβλία).
* Προσομοιωτικό εργαστήριο πυκνότητας, από τη διαδικτυακή βιβλιοθήκη εκπαιδευτικών προσομοιώσεων «Gizmo» (Αγγλικά)
* Εκπαιδευτική εφαρμογή για την πυκνότητα με προσομοίωση ψαρέματος, από το ίδρυμα διαδικτυακής εκπαίδευσης «CK-12» (Αγγλικά)


Κατηγορία:Μάζα
Κατηγορία:Φυσικά μεγέθη
Παροιμία

[μικρογραφία|"JACTO MARGARITAS INTER APROS" (Ρίχνω μαργαριτάρια στα αγριογούρουνα) - Τέλος 15ου αιώνα - [Μουσείο του Λούβρου]]
**Παροιμία** ονομάζεται ένα σύντομο απόφθεγμα που εκφράζει -τις περισσότερες φορές με αλληγορικό τρόπο- ισχυρισμούς που αποτελούν το απόσταγμα μακράς πείρας πολλών ανθρώπων. Έτσι, οι παροιμίες προσλαμβάνουν πολλές φορές έναν διδακτικό χαρακτήρα. 

Συχνά είναι σύντομος έμμετρος ή πεζός λόγος, που διατυπώνει παραστατικά μια σοφή γνώμη, διαπίστωση ή συμβουλή, που επαναλαμβάνεται στον καθημερινό λόγο, ως επιχείρημα ή παράδειγμα.

## Περιγραφή
Διακρίνονται από ζωηρή και πλούσια σε εικόνες φαντασία, ενώ τις περισσότερες φορές έχουν τη μορφή κάποιου δίστιχου. Οι πηγές παραγωγής των παροιμιών ποικίλουν: Μία παροιμία μπορεί να προέρχεται από κάποιο λαϊκό μύθο ή από κάποια φράση ενός ιστορικού ή όχι προσώπου, να σχετίζεται με κάποιο ιστορικό γεγονός, να αντλείται από τους στίχους ενός λαϊκού τραγουδιού κ.ά.

Αν και οι παροιμίες έχουν περάσει στη συνείδηση του κόσμου σαν λαϊκή σοφία, δεν παύουν ωστόσο να αποτελούν και αυτές με τη σειρά τους ένα είδος λογικής πλάνης όπως η πλάνη της προσφυγής στην πλειοψηφία. Έχει αποδειχθεί ιστορικά ότι διάφορες ισχυρές πεποιθήσεις μεγάλου μέρους των ανθρώπων έχουν αποδειχτεί εκ των υστέρων λάθος, όχι μόνο σε επίπεδο λαϊκής σοφίας αλλά ακόμα και σε επιστημονικά θέματα όπως η περιστροφή των ουρανών γύρω από τη Γη. Ο καλύτερος τρόπος να αποδοθεί η πλάνη που μπορεί να κρύβεται πίσω από «λαϊκές σοφίες» είναι οι αντικρουόμενες παροιμίες: η ισπανική λαϊκή σοφία λέει «Η ελπίδα πεθαίνει τελευταία» και η τούρκικη λαϊκή σοφία λέει «Η ελπίδα είναι το ψωμί των φτωχών».

Όπως και να έχει οι παροιμίες αποτελούν συσσωρευμένη εμπειρία χιλιάδων ανθρώπων και μπορούν σίγουρα να εμπλουτίσουν τις γνώσεις του καθενός και ενίοτε να λειτουργήσουν συμβουλευτικά, αλλά θα πρέπει να περνάνε και από περαιτέρω προσωπική ανάλυση, όπως και οτιδήποτε άλλο που βρίσκει «αληθοφάνεια» είτε σαν γνώμη των πολλών είτε σαν άποψη της αυθεντίας. 

## Παραπομπές

## Εξωτερικοί σύνδεσμοι
* Κατάλογος ελληνικών παροιμιών στα Βικιφθέγματα.
* Γιάννης Δόικας, Παροιμίες, Δημοτικά, Ευτράπελα και άλλα Λαογραφικά Παξών και Κέρκυρας
* Σπύρος Μπογδάνος, Παροιμίες που λέγονται στους Παξούς
* Μιχαήλ Αποστόλιος Βυζάντιος: ''Συναγωγή παροιμιών'', στον ιστότοπο της Fachhochschule Augsburg: Bibliotheca Augustana .
* Ελληνικές παροιμίες
* Ξένες παροιμίες 

Κατηγορία:Λαογραφία
Κατηγορία:Προφορική παράδοση
Τζέι Τζέι Έιμπραμς

Ο **Τζέφρι Τζέικομπ Έιμπραμς**  (γνωστός κυρίως με τα αρχικά **Τζέι Τζέι Έιμπραμς**, Αγγλικά: *Jeffrey Jacob "J.J." Abrams*, 27 Ιουνίου 1966) είναι Αμερικανός σκηνοθέτης, σεναριογράφος και παραγωγός εβραϊκής καταγωγής. Εργάζεται ως παραγωγός στην τηλεόραση και στον κινηματογράφο, αλλά και ως συγγραφέας, ηθοποιός, συνθέτης και σκηνοθέτης. 

Γεννήθηκε στη Νέα Υόρκη στις 27 Ιουνίου 1966 και μεγάλωσε στο Λος Άντζελες. Φοίτησε στο πανεπιστήμιο Sarah Lawrence στο Μπρόνξβιλ της Νέας Υόρκης. Έχει δουλέψει πάνω σε αρκετά έργα και σειρές, όπως *[[Κωδικός Alias]]*, *Felicity* και *Armageddon*. Έχει βοηθήσει και την δημιουργία της σειράς *[[Οι Αγνοούμενοι]]* (*Lost*). Επίσης έγραψε και σκηνοθέτησε την ταινία *Mission:Impossible III*, η οποία άρχισε να γυρίζεται τον Ιούνιο του 2005.To 2009 σκηνοθέτησε την ταινία *[[Σταρ Τρεκ|Star Trek]]* και ήταν ένας από τους δημιουργούς της σειράς *[[Fringe]]*. Ο πατέρας του, Τζέραλντ Έιμπραμς, είναι επίσης τηλεοπτικός παραγωγός.

## Φιλμογραφία
### Ταινίες

### Τηλεόραση

## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί σκηνοθέτες
Κατηγορία:Αμερικανοί τηλεοπτικοί παραγωγοί
Κατηγορία:Αμερικανοεβραίοι
Βικιφθέγματα

thumb|150px|Το σήμα του "Βικιφθέγματα"
Το **Βικιφθέγματα** ή **Wikiquote** είναι μία διεθνής, ανοιχτού περιεχομένου, εξελιγμένη δια συνεργασίας βάση αποφθεγμάτων, αποσπασμάτων και παραθεμάτων, η οποία βρίσκεται στη διεύθυνση http://www.wikiquote.org στο διαδίκτυο. Δημιουργείται και εξελίσσεται με τη συνεργασία εθελοντών βασιζόμενη στο λογισμικό βίκι, που σημαίνει ότι σελίδες μπορεί να προστεθούν ή να αλλάξουν από τον καθένα. Ιδρυτής του "Βικιφθέγματα" είναι ο Τζίμι Γουέιλς και λειτουργεί μέσω του μη κερδοσκοπικού Ιδρύματος Wikimedia (*Wikimedia Foundation*). 

## Ιστορία
Είναι ένα αδελφικό έργο της Βικιπαίδεια, που ξεκίνησε στις 27 Ιουνίου 2003 από πρόταση ανώνυμου χρήστη. Αρχικά είχε φιλοξενηθεί στην wikipedia της γλώσσας γουόλοφ, όμως στις 10 Ιουλίου δημιουργήθηκε το subdomain quote.wikipedia.org ειδικά για αυτό το εγχείρημα. Μέχρι το τέλος του μήνα, 31 Ιουλίου 2003, δημιουργήθηκαν 172 λήμματα, 10 ενεργοί χρήστες, και 48 εγγεγραμμένοι χρήστες. Ένα μήνα μετά, στις 31 Αυγούστου 2003, υπήρχαν 339 σελίδες, 18 ενεργοί χρήστες και 105 εγγεγραμμένοι χρήστες. Τα Βικιφθέγματα είχαν περίπου 2.500 άρθρα σε έξι γλώσσες τον Ιούνιο του 2004, έξι μήνες μετά την κατοχύρωση του ονόματος wikiquote.org. Στη συνέχεια οι χρήστες που μιλούσαν άλλες γλώσσες ζήτησαν το δικό τους χώρο και έτσι δημιουργήθηκαν το Γερμανικό, το Γαλλικό, το Ιταλικό και το Πολωνικό Βικιφθέγματα.

Το έργο του Βικιφθέγματα αναπτύσσεται αργά αλλά σταθερά. Στα τέλη του Σεπτεμβρίου 2004 υπήρχαν 15 γλώσσες,. Υπήρχαν σχεδόν 6.500 άρθρα συνολικά το Δεκέμβριο του 2004, ενώ στα τέλη Μαΐου 2005 τα άρθρα έφτασαν στις 14.000.

Αυτή τη στιγμή μεγαλύτερο θεωρείται το Αγγλικό Βικιφθέγματα που περιλαμβάνει 5.464 άρθρα σύμφωνα με στατιστικά της τελευταίας ημέρας του 2005, ενώ ακολουθούν το Γερμανικό, το Γαλλικό, το Βουλγάρικο, το Πολωνικό, το Πορτογαλικό και το Ιταλικό, όλα με περισσότερα από 2.000 άρθρα. Στα τέλη του 2005 οι γλώσσες που αναπτύσσεται το Βικιφθέγματα έφτασαν στις 87.

### Χρονοδιάγραμμα
* 27 Ιουνίου 2003 - Προσωρινή φιλοξενία στη Βικιπαίδεια της γλώσσας γουόλοφ: wo.wikipedia.org
* 10 Ιουλίου 2003 - Δημιουργία subdomain: quote.wikipedia.org
* 25 Αυγούστου 2003 - Δημιουργία domain: wikiquote.org
* 19 Μαΐου 2004 - Υπήρχαν 1000 σελίδες
* 17 Ιουλίου 2004 - Νέες γλώσσες προστέθηκαν
* 13 Νοεμβρίου 2004 - Η αγγλική έκδοση έφτασε τις 2000 σελίδες
* Νοέμβριος 2004 - 24 γλώσσες
* 24 Μαρτίου 2005 - 26 γλώσσες

## Βικιφθέγματα στα ελληνικά
Το ελληνικό τμήμα του Βικιφθέγματα ξεκίνησε τον Ιούλιο του 2004 http://el.wikiquote.org/w/index.php?title=Main_Page&oldid=939. Για σχεδόν ένα χρόνο δεν υπήρξε σημαντική κίνηση, αλλά τον Ιούνιο του 2005 δημιουργήθηκαν αρκετές σελίδες http://en.wikipedia.org/wikistats/wikiquote/EN/ChartsWikipediaEL.htm. Ακολούθησε μια νέα στασιμότητα και μια περίοδος ελαφριάς ανόδου, με μια μεγάλη ανανέωση στα τέλη Δεκεμβρίου 2005 και αρχές Ιανουαρίου 2006. Μεγάλα "άλμα" έγινε και κατά τον μήνα Αύγουστο του 2009, οπότε οι σελίδες αυξήθηκαν από (περίπου) 800 σε 1000+ (στις 20.8.2009). Πλέον τα άρθρα - λήμματα έχουν ξεπεράσει (τον Νοέμβριο του 2009) τα 1100.

## Εξωτερικοί σύνδεσμοι

* Βικιφθέγματα, Πολύγλωσση πύλη
* Βικιφθέγματα, Κύρια Σελίδα

Αποφθεγματα
Αντεουάλε Ακινουόγιε-Αγκμπάζε

Ο **Αντεουάλε Ακινουόγιε-Αγκμπάζε** (*Adewale Akinnuoye-Agbaje*, 22 Αυγούστου 1967) είναι Άγγλος ηθοποιός και πρώην μοντέλο.

Γεννήθηκε στις 22 Αυγούστου 1967. Οι γονείς του κατάγονται από τη Νιγηρία. Έχει 4 αδερφές και κατέχει πολλές γλώσσες, όπως αγγλικά, ιταλικά, Yoruba (διάλεκτος της Αφρικής) και σουαχίλι (μητρική γλώσσα για πολλές περιοχές της Ανατολικής Αφρικής). Επίσης, έχει πτυχίο νομικής από το πανεπιστήμιο του Λονδίνου. Είναι βουδιστής. Το όνομά του προέρχεται από την ένωση των λέξεων: *Ade* (*το γεράκι*), *wale* (*γύρισε πίσω*), *Akin* (*πολεμιστής*), *nuoye* (*του αρχηγού*), και *Agbaje* (*της ευημερίας και του πλούτου*).
 
Περισσότερο γνωστός είναι για τον ρόλο του εγκληματία Simon Adebisi στη σειρά *Oz* αλλά και για τον ρόλο του Mr. Eko στον δεύτερο κύκλο επεισοδίων της δραματικής σειράς Οι Αγνοούμενοι (*Lost*). Άλλες ταινίες στις οποίες έχει συμμετοχή: *Congo* (1995), *[[Η Μούμια επιστρέφει|The Mummy Returns]]* (2001), *[[Χωρίς Ταυτότητα (ταινία 2002)|The Bourne Identity]]* (2002) και *Get Rich or Die Tryin* (2005).

## Φιλμογραφία

## Παραπομπές


Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Δροσιά Αχαΐας

Η **Δροσιά** (πρώην ονομασία: **Προστοβίτσα**) είναι χωριό της Αχαΐας, πρώην κοινότητα και τέως δημοτικό διαμέρισμα του Δήμου Τριταίας και πλέον αποτελεί τοπική κοινότητα του ευρύτερου Δήμου Ερυμάνθου. Η Δροσιά βρίσκεται χτισμένη στους πρόποδες του Ερύμανθου και σε υψόμετρο 700 μέτρων περίπου. Έχει έκταση 32 τ.χ. και σε αυτήν ανήκουν επίσης οι οικισμοί Κούμπερι, Πτέρη (τ. Τσαπόγα) και Κάτω Δροσιά (τ. Αγραπιδέες).

## Ιστορία
Η περιοχή κατοικείται από την αρχαιότητα, και αυτό το μαρτυρά και το αρχαίο μυκηναϊκό νεκροταφείο που ανακαλύφθηκε εκεί το 1928. Εικάζεται ότι στη θέση της Δροσιάς υπήρχε στην αρχαιότητα η πόλη Ευπάγιο. Το χωριό αναφέρεται κατά την τουρκοκρατία και ενετοκρατία σε απογραφές πληθυσμού με την ονομασία Προστοβίτσα. Στην βενετική απογραφή του 1689 είχε 134 κάτοικους και στην απογραφή Γκριμάνι (Grimani), του 1700, είχε 156 κατοίκους (42 οικογένειες). Από τη Δροσιά κατάγονταν οι ηρωικοί αγωνιστές της Επανάστασης του 1821 και κλεφταρματολοί, Κωνσταντίνος Γιαννιάς και Γιώργης Γιαννιάς,  Καραχάλιος, Προστοβίτης και Μήτρος Μαντάς.

Κοντά στη Δροσιά, στα βορειοδυτικά, υπάρχουν ερείπια του λεγόμενου σήμερα *Γυφτόκαστρου*, αγνώστου κατασκευής, πιθανώς φράγκικο. Άγνωστη είναι και η ιστορία του κάστρου· το οποίο ίσως να χρησίμευε για αμυντικούς σκοπούς και έλεγχο της γύρω περιοχής.

## Διοικητική εξέλιξη
Στις 20/04/1835 έγινε έδρα του Δήμου Ερυμάνθειας. Στις 08/03/1841, με το ΦΕΚ 5Α, αποσπάστηκε από τον Δήμο Ερυμανθίας και προσαρτήθηκε στον τότε Δήμο Τριταίας οριζόμενη ως έδρα του. 

Έδρα του Δήμου Τριταίας παρέμεινε ως την 08/03/1862, που με το ΦΕΚ 15Α μεταφέρθηκε για μία χρονιά στο Τουρκοχώρι. Με το ΦΕΚ 29Α της 14/08/1863 ορίστηκε εκ νέου ως έδρα του τότε Δήμου Τριταίας και παρέμεινε έδρα του μέχρι την 28/08/1912, όπου, με το ΦΕΚ 256Α, ορίστηκε ως έδρα της τότε Κοινότητας Προστοβίτσας. 

Με το ΦΕΚ 287Α της 10/10/1955 μετονομάστηκε από «Προστοβίτσα» σε «Δροσιά», ομοίως και η κοινότητα. Με το ΦΕΚ 244Α της 04/12/1997 η Κοινότητα Δροσιάς αποτέλεσε δημοτικό διαμέρισμα του νέου Δήμου Τριταίας. Με το ΦΕΚ 87Α της 07/06/2010 η Δροσιά έγινε έδρα της ομώνυμης τοπικής κοινότητας και υπήχθη στον νεοπαγή Δήμο Ερυμάνθου.

## Δημογραφική εξέλιξη
Ενδεικτικά, η πρόσφατη δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Προστοβίτσα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Δροσιάς Αχαΐας. eetaa.gr. Ανακτήθηκε: 07/11/2017.
* Ε.Ε.Τ.Α.Α. - Διοικητικές μεταβολές Κοινότητας Δροσιάς Αχαΐας. eetaa.gr. Ανακτήθηκε: 07/11/2017.
* www.erymanthou.gov.gr, Επίσημη ιστοσελίδα του Δήμου Ερυμάνθου. Ανακτήθηκε: 08/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Τριταίας
Κατηγορία:Δήμος Ερυμάνθου
Κατηγορία:Κάστρα της Αχαΐας
Λιμόζ

Η **Λιμόζ** (, ) είναι πόλη και κοινότητα (*commune*) στη Γαλλία, πρωτεύουσα του νομού Ωτ-Βιέν, στη διοικητική περιοχή της Νέας Ακουιτανίας. Καλύπτει έκταση 77,45 τ.χλμ. και έχει πληθυσμό 132.660 κατοίκων (2016). Οι κάτοικοί της αποκαλούνται στα γαλλικά Λιμουζώ (ντ), (*limougeauds)*.

Η πόλη είναι γνωστή παγκοσμίως για τους μεσαιωνικούς σμάλτους επί χαλκού, για την πορσελάνη της του 19ου αιώνα και για τα βαρέλια της από βελανιδιά που χρησιμοποιούνται για την παραγωγή Κονιάκ.

## Ιστορία
thumb|200px|Γέφυρα Saint Martial
Η Λιμόζ ιδρύθηκε ως *Αουγκουστορίτουμ* από τον Καίσαρα Αύγουστο γύρω στο 10 π.Χ. επί σημαντικού σταυροδρομιού, και στο εσωτερικό της κατασκευάσθηκαν πολυάριθμα Ρωμαϊκά μνημεία: μια γέφυρα από πέτρα επί της αρχικής ποτάμιας διάβασης, μια ρωμαϊκή αγορά (φόρουμ) στη λοφώδη πλευρά της, αρκετές θέρμες, ένα τεράστιο αμφιθέατρο, που είχε ως σκοπό να παραγκωνίσει τα αντίστοιχα στην Αρλ και τη Νιμ, ένα θέατρο στις όχθες του ποταμού Βιέν, ένας ορθογώνιος ευθυγραμμισμένος δρόμος και πολυτελείς κατοικίες. Από τις αρχές του 4ου αιώνα, η πόλη άρχισε σταδιακά να εγκαταλείπεται από τους κατοίκους της και υπέστη λεηλασία.

Ο Άγιος Μαρτιάλ, ο πρώτος επίσκοπος της Λιμόζ, προσηλύτισε τους κατοίκους της περιοχής και η μνήμη του εορταζόταν στο αββαείο, το οποίο πλούτισε από τις επισκέψεις προσκυνητών. Το αββαείο κέρδισε την ανεξαρτησία του από την επισκοπή της Λιμόζ τον 9ο αιώνα, και έγινε διάσημο για τη βιβλιοθήκη του, τη δεύτερη μεγαλύτερη στη Γαλλία μετά το Κλυνύ και το συγγραφείο του, καθώς και ως μία από τις γενέτειρες της πολυφωνικής μουσικής.

Κατά τον Μεσαίωνα η Λιμόζ έγινε γνωστή για τα σμάλτα επί χαλκού, τα οποία εξάγονταν σε όλο τον Χριστιανικό κόσμο.

Τον 20ό αιώνα η πόλη υπήρξε κέντρο για τους Γάλλους αντιστασιακούς μακί ενάντια στην κυβέρνηση μαριονέττα του Βισύ και τους Ναζί.

Σημερινός δήμαρχος της Λιμόζ είναι ο Εμίλ-Ροζέ Λομπερτί.

## Γεωγραφία
thumb|200px|Γέφυρα Saint-Étienne
Η Λιμόζ βρίσκεται στις όχθες του ποταμού Βιέν, 150 χλμ από τον Ατλαντικό Ωκεανό.

## Πορσελάνη

Το 1771 ανακαλύφθηκε στο Σαιν-Υριέ-λα-Περς, πλησίον της Λιμόζ, πηλός από καολινίτη, εκλεπτυσμένος λευκός πηλός απαραίτητος για την κατασκευή πορσελάνης. Κάτω από την ώθηση του προοδευτικού οικονομολόγου Τυργκό, που είχε οριστεί διοικητικός αξιωματούχος στη φτωχή και απομονωμένη αυτή περιοχή, αναπτύχθηκε μια νέα βιομηχανία κεραμικής και η πορσελάνη της Λιμόζ έγινε διεθνώς γνωστή κατά τη διάρκεια του 19ου αιώνα.

## Διάφορα

* Το 1199, νοτίως της Λιμόζ, σκοτώθηκε από τραύμα στον ώμο του ο Ριχάρδος Α' της Αγγλίας (Ριχάρδος ο Λεοντόκαρδος). 
* Το 1508 γεννήθηκε στην πόλη ο ποιητής και λόγιος Ζαν Ντορά.
* Το 1841 γεννήθηκε στη Λιμόζ ο διαπρεπής Γάλλος ζωγράφος Πιερ Ωγκύστ Ρενουάρ. 
* Το 1968 ιδρύθηκε στη Λιμόζ πανεπιστήμιο.

### Αδελφές Πόλεις

Η Λιμόζ έχει αδελφοποιηθεί με τις ακόλουθες πόλεις:

* Σαρλότ, Βόρεια Καρολίνα, ΗΠΑ
* Φυρτ, Γερμανία
* Χρόντνα, Λευκορωσία
* Πίλζεν, Τσεχία
* Σέτο, Ιαπωνία

## Παραπομπές


## Εξωτερικοί σύνδεσμοι

* Διαδικτυακός τόπος του δημοτικού συμβουλίου 
* Ιστοσελίδα του Μουσείου Ντυμπουσέ - κεραμική, υαλικά, πορσελάνη από τη Λιμόζ
* Ιστοσελίδα του πανεπιστημίου της Λιμόζ

Κατηγορία:Πόλεις του Λιμουζέν
Ισλανδική Σάγκα

Οι **Ισλανδικές Σάγκα** (ισλανδικά: *saga*, προφέρεται: *σάγα*, /ˈsaːɣa/, πληθυντικός: *sögur*, προφέρεται: *σœγυρ* /ˈsœːɣʏr/) είναι ιστορίες σε πεζό λόγο που περιγράφουν κατά βάση γεγονότα που έλαβαν χώρα στην Ισλανδία κατά την Περίοδο της Εγκατάστασης. Είναι γραμμένες στην Αρχαία σκανδιναβική γλώσσα στην Ισλανδία κατά τη διάρκεια του 12ου ως τον 15ο αιώνα και κυρίως κατά το μέσο αυτής της εποχής. 

Οι συγγραφείς των σάγκα επεδίωκαν να καταγράψουν τα μεγάλα επιτεύγματα των ηρώων τους και να δοξάσουν τις αρετές του κουράγιου και της τιμής. 

Στο διαδίκτυο μπορουν να βρεθούν προς μελέτη τα πρωτότυπα χειρόγραφα από περγαμηνή, καθώς και μεταγενέστερα αντίγραφά τους και μερικές σύγχρονες μεταφράσεις των σάγκα.

## Βλέπε επίσης
*Σκανδιναβική Σάγκα

## Πηγές
*Miller, William Ian (1990). *Bloodtaking and Peacemaking: Feud, Law, and Society in Saga Iceland.* Chicago: University of Chicago Press.
*Thorsson, Örnólfur, et al. :*The Sagas of the Icelanders: a selection* (Penguin Classics, 2000).

## Εξωτερικοί σύνδεσμοι

*Íslendinga sögur στην Αρχαία Σκανδιναβική από το «Kulturformidlingen norrøne tekster og kvad» Νορβηγία.
*Αναπαραγωγές Κειμένου Ισλανδικών Σάγκα

Κατηγορία:Έπη
Σάγκα (μυθολογία)

Η **Σάγκα** στη σκανδιναβική μυθολογία είναι θεά των Εσίρ, και μπορεί να είναι μια άλλη ονομασία για τη Φρίγκα. Όπως η Φρίγκα, έτσι κι αυτή φαίνεται να είναι σύζυγος και σύντροφος στο ποτό του Οντίν. Ζει στο *Σέκβαμπεκκ*, «αίθουσα των βυθισμένων πάγκων» (πιθανόν ένα πλοίο). 

Το όνομα θα μπορούσε να σημαίνει «αυτή που βλέπει» ή (λιγότερο πιθανό) «αυτή που αναγγέλει». 

Κατηγορία:Σκανδιναβική μυθολογία
Αυτοκράτορας Σάγκα

Ο **αυτοκράτορας Σάγκα** (, 3 Οκτωβρίου 786 - 24 Αυγούστου 842) ήταν ο 52ος αυτοκράτορας της Ιαπωνίας, σύμφωνα με την παραδοσιακή σειρά διαδοχής. Ήταν ο δεύτερος γιος του Αυτοκράτορα Καμμού, και νεώτερος αδελφός του Αυτοκράτορα Χεϊζέι, προκατόχου του. Κυβέρνησε από το 809 ως το 823. 

Ο Σάγκα ήταν μελετητής των Κινεζικών κλασσικών και, σύμφωνα με τον θρύλο, ο πρώτος Ιάπωνας αυτοκράτορας που ήπιε τσάι. Ήταν γνωστός ως επιδέξιος καλλιγράφος. Ο Σάγκα διαδέχτηκε στον θρόνο μετά την απόσυρση λόγω ασθενείας του Χεϊζέι, και σύντομα μετά την ενθρόνισή του αρρώστησε και ο ίδιος. Αυτό έδωσε στον Χεϊζέι την ευκαιρία να υποθάλψει μια εξέγερση, την οποία ο Σάγκα κατέπνιξε σε ένα αιματηρό εμφύλιο πόλεμο. 

Ο Σάγκα ήταν υποστηρικτής του Βουδιστή μοναχού Κουκάι και τον βοήθησε να εγκαθιδρύσει την Σχολή Βουδισμού Σινγκόν παραχωρώντας του τον ναό Τότζι στην πρωτεύουσα Χέιαν-κύο (σημερινό Κυότο).

Σαγκα
Τοξότης (αποσαφήνιση)

Η λέξη **τοξότης** χρησιμοποιείται με τις εξής σημασίες:

* Τοξότης σχετικά με την τοξοβολία
* Τοξότης (αστερισμός)
* Τοξότης (ζώδιο)
* Τοξότης (Τορπιλάκατος)
* Α.Ο Τοξότης Βόλου
* Τοξότης του Έιμσμπερι
* Τοξότης (Εφημερίδα)
Οβρυά

Ο όρος **Οβρυά** μπορεί να αναφέρεται:

* Στην Οβρυά Αχαΐας, συνοικία της Πάτρας και έδρα του τέως δήμου Μεσσάτιδος του νομού Αχαΐας.
* Οβρυά (φυτό) φυτό (βρύο) με βλαστό που τρώγεται και βγαίνει μόνο την άνοιξη.
* Στα Σπαράγγια, που ονομάζονται Οβρυά στην Κύπρο και την Κάρυστο.
* Οβρυόκαμπος ή *Βρυόκαμπος* πεδιάδα στην Αχαΐα που έχει πάρει την ονομασία της από το φυτό *Οβρυά*.
Πιστιανά Αιτωλοακαρνανίας

*Για οικισμό με το ίδιο όνομα δείτε: [[Πιστιανά Άρτας]]*

Τα **Πιστιανά** είναι ορεινός οικισμός στο νομό Αιτωλοακαρνανίας σε υψόμετρο 640 μέτρων. Βρίσκονται στα δυτικά της τεχνητής λίμνης των Κρεμαστών, βορειοανατολικά και δίπλα στην Αλευράδα και απέχει 54 χλμ. βόρεια του Αγρινίου. Σύμφωνα με το σχέδιο Καλλικράτης, μαζί με την Αλευράδα και τα Κρεμαστά Συκιάς αποτελούν τη τοπική κοινότητα Αλευράδας που υπάγεται στη δημοτική ενότητα Ίναχου του Δήμου Αμφιλοχίας και σύμφωνα με την απογραφή του 2011 έχει πληθυσμό 15 κατοίκους. Με το σχέδιο Καποδίστριας ανήκε στο Δημοτικό Διαμέρισμα Αλευράδας του Δήμου Ινάχου Αιτωλοακαρνανίας και ο πληθυσμός του ήταν 23 κάτοικοι (σύμφωνα με την απογραφή 2001).

## Πηγές
* Σταματελάτου Μ. και Βάμβα -Σταματελάτου Φ. - Γεωγραφικό Λεξικό Της Ελλάδος - Ειδική έκδοση για την εφημερίδα "Το Βήμα", τόμος 4ος, σελ. 167, Αθήνα 2006

## Παραπομπές


Κατηγορία:Δήμος Αμφιλοχίας
Κατηγορία:Χωριά της περιφερειακής ενότητας Αιτωλοακαρνανίας
Αχιλλέας Γεροκωστόπουλος

Ο **Αχιλλέας Γεροκωστόπουλος** (1850 - 15 Φεβρουαρίου 1900) ήταν Έλληνας πολιτικός κι ευεργέτης της πόλεως των Πατρών. Στην Πάτρα σήμερα υπάρχει οδός με το όνομά του.

## Βιογραφία
Γεννήθηκε στο Πάτερο Κατσανοχωρίων στην Ήπειρο και μετακόμισε με την οικογένεια του στην Πάτρα σε ηλικία 5 ετών όπου ήδη ζούσαν προ της επαναστάσεως συγγενείς του. Ο ανιψιός του Κωνσταντίνος (1865-1921) ήταν επίσης βουλευτής Αχαΐας και υπουργός όπως και ο γιος του Κωνσταντίνου ο Αχιλλέας .

Τελειώνοντας τις γυμνασιακές του σπουδές στην Πάτρα στο Α' Γυμνάσιο Πατρών σπούδασε νομικά στο πανεπιστήμιο της Αθήνας του οποίου έγινε αριστούχος διδάκτωρ και διορίσθηκε εισαγγελέας πρωτοδικών αρνούμενος όμως την θέση πήγε στο Παρίσι όπου σπούδασε δίκαιο και έπειτα στην Ρώμη πολιτικές επιστήμες . Επέστρεψε στην Πάτρα όπου άσκησε την δικηγορία. 

## Η πολιτική του καριέρα
Ήταν για πολλά χρόνια βουλευτής Πατρών και πολιτικά προσκείμενος στον Δεληγιάννη. Πρώτη φορά ασχολήθηκε με την πολιτική το 1879 όπου κατέβηκε υποψήφιος βουλευτής χωρίς επιτυχία με το Ρουφικό κόμμα. Συμμετείχε και στην επόμενη βουλευτική αναμέτρηση του 1882 όπου πάλι δεν κατάφερε να εκλεγεί.

Διετέλεσε βουλευτής Αχαΐας το 1885, 1887, και το 1890 ενώ στις εκλογές του 1899 κατέβηκε σαν ανεξάρτητος . Το 1890 έγινε μέλος της Κυβέρνησης Θεόδωρου Δηλιγιάννη διορίστηκε υπουργός εκκλησιαστικών και Δημοσίας Εκπαιδεύσεως (24 Οκτωβρίου 1890-Φεβρουάριος 1892) . Κατά την υπουργική θητεία του ανακαίνισε όλα τα επαρχιακά γυμναστήρια και τα εφοδίασε με τα απαραίτητα όργανα (ακόντια, δίσκους, εφαλτήρια, σφαίρες, αλτήρες κλπ).

Απεβίωσε το 1900 μετά από βαριά ασθένεια, καρκίνος του στομάχου, την κηδεία του παρακολούθησαν πολλοί πολιτικοί της εποχής που μετέβησαν στην Πάτρα για αυτόν τον λόγο.

## Η διαθήκη του
Ο Γεροκωστόπουλος έδωσε την περιουσία του για να γίνουν πολλά κοινωφελή έργα στην πόλη, και με διαθήκη του την άφησε στον Δήμο Πατρέων. Σύμφωνα με την διαθήκη του άφησε χρήματα, διάφορα ποσά, στο Αρσάκειο Πατρών, στην Σχολή άπορων παίδων, στον Ηπειρο-Μακεδονικό σύλλογο. Άφησε διάφορα ποσά στους υπηρέτες του και στους ανθρώπους που δούλευαν για αυτόν, σε πολίτες να σπουδάσουν, άφησε διάφορα ποσά προίκα στις ανιψιές του ενώ την οικία του την άφησε στους ανεψιούς του με τον όρο αν δεν κάνουν άρρενες απογόνους να περιέλθει στον Δήμο Πατρέων. Χρηματικά ποσά άφησε στο Δημοτικό νοσοκομείο, στο πτωχοκομείο στο βρεφοκομείο αλλά και σε όλους τους ναούς της πόλης. 

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Έλληνες ευεργέτες
Κατηγορία:Βουλευτές Αχαΐας
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Καμπιά

Η ονομασία **Καμπιά** μπορεί να αναφέρεται σε κάποιο από τους παρακάτω οικισμούς:

* Καμπιά Λευκωσίας
* Καμπιά Χίου
* Καμπιά Χανίων
* Καμπιά Εύβοιας
* Άνω Καμπιά Φθιώτιδας
* Κάτω Καμπιά Φθιώτιδας
Αρέθουσα

Με το όνομα **Αρέθουσα** επίσης αναφέρονται:
* Αρέθουσα, Νηρηίδα νύμφη, θεότητα ομβρίων υδάτων.
* *Αρέθουσα πηγή*, πηγές στην αρχαιότητα (Ιθάκης, Χαλκίδας, Λευκάδας, Ίλιδας, Σμύρνης, νήσου Ορτυγίας στις Συρακούσες).
* *Αρεθούσα*, μία από τις Εσπερίδες.
* Αρέθουσα (η Μυγδονική), αρχαία πόλη στη Μυγδονία της Μακεδονίας.
* Αρέθουσα Συρίας, αρχαία ελληνική πόλη στη Συρία.
* *Αρέθουσα* πρώην ελληνική επαρχία, ο σημερινός Δήμος Λαγκαδά.
* Αρέθουσα Θεσσαλονίκης 
* Αρέθουσα Ικαρίας
* Δήμος Αρέθουσας, δήμος του Νομού Θεσσαλονίκης που σήμερα αποτελεί δημοτική ενότητα του καλλικρατικού Δήμου Βόλβης.
* Αρέθουσα (βοτανική), γένος φυτών.
* Αρέθουσα (τορπιλοβόλο),  πλοίο τορπιλλοβόλο ελληνικού πολεμικού ναυτικού.
* Αρέθουσα (πετρελαιοφόρο), πετρελαιοφόρο ελληνικού πολεμικού ναυτικού.
* 95 Αρέθουσα, αστεροειδής.

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Κονισκός Τρικάλων

Ο **Κονισκός** είναι οικισμός της Θεσσαλίας στην Περιφερειακή Ενότητα Τρικάλων.

## Γενικά στοιχεία
Ο Κονισκός βρίσκεται στην ανατολική πλευρά των Χασίων, τα ονομαζόμενα Αντιχάσια. Την κατά μία άποψη προϊστορική Δωρίδα, την κοιτίδα των Δωριέων. Είναι κτισμένος σε υψόμετρο 820 μέτρων στους πρόποδες της κορυφής Πάδη (1.197 μέτρα) μέσα σε μια κοιλάδα, την οποία διασχίζει ο ποταμός Ίων (Μουργκάνης). Απέχει περίπου 55 χιλιόμετρα βορειοδυτικά από τα Τρίκαλα και 27 χιλιόμετρα βορειοανατολικά από την Καλαμπάκα (έδρα του δήμου).

Αναφέρεται επίσημα, μετά την ενσωμάτωση της Θεσσαλίας, το 1883 στο ΦΕΚ 126Α - 02/04/1883 να ορίζεται έδρα του τότε δήμου Τυμφαίων. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1997 (μέχρι το 2010) του δήμου Τυμφαίων. Σύμφωνα με το πρόγραμμα ''Καλλικράτης'' μαζί με το Καλοχώρι αποτελούν κοινότητα που υπάγεται στη Δημοτική Ενότητα Τυμφαίων του Δήμου Μετεώρων και σύμφωνα με την απογραφή 2011 έχει 196 κατοίκους.

## Ιστορικά στοιχεία
Ο Κονισκός πριν το 1821 ήταν διεσπαρμένος στις τοποθεσίες Κορομηλιά, Προσήλιον και Μπαγέσι. Μέτα από την πυρπόληση του από τους Τούρκους οι κάτοικοί του εγκαταστάθηκαν στην σημερινή τοποθεσία, αφού καλύπτονταν από πυκνό δάσος και ήταν εύκολο να κρυφτούν.Λίγες ημέρες πριν ξεσπάσει ο Ελληνοτουρκικός Πόλεμος (1897), στις 27 Μαρτίου / 8 Απριλίου (ν. ημερ.), στο χωριό αυτό συγκεντρώθηκε μία δύναμη Ελλήνων ατάκτων, κυρίως Μακεδόνων, που καθοδηγούταν από την Εθνική Εταιρεία  όπου αφού μετάλαβαν στην εκκλησία του χωριού, δίνοντας τον όρκο «Ελευθερία ή Θάνατος», στις 02.00 ώρα τη νύκτα πέρασαν τα σύνορα και εισέβαλαν στην τουρκοκρατούμενη Μακεδονία προβαίνοντας σε καταδρομικές επιχειρήσεις ανατινάζοντας τουρκικά φυλάκια.
 
Σημειώνεται ότι η έκταση του χωριού που ανήκει σήμερα στους κατοίκους της περιοχής, ανήκε στην Ιερά Μονή Αγίου Στεφάνου των Μετεώρων. Το 1960 αριθμούσε 811 κατοίκους και διέθετε δημοτικό σχολείο, ταχυδρομείο, τηλέφωνο και σταθμό Χωροφυλακής.

## Πηγές
* Νεώτερον Εγκυκλοπαιδικόν Λεξικόν Ηλίου" τομ.11ος, σελ.169.
* Κ. Ρος (πολεμικός αταποκριτής): "1897 - Με τους Έλληνες στη Θεσσαλία" Λονδίνο 1897, επανέκδοση στην ελληνική 1997, σελ.36, 160.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Μετεώρων
Ουράνιος άτλαντας

Ο **ουράνιος άτλαντας** (επίσης *Ουράνιος Άτλας*) ονομάζεται ο ουρανογραφικός κατάλογος ο οποίος περιλαμβάνει μεγάλους χάρτες της ουράνιας σφαίρας στους οποίους απεικονίζονται (σε χωριστά φύλλα) οι θέσεις των αστερισμών ή ουράνιες περιοχές (βόρειο, νότιο ημισφαίριο κλπ).

* Συναφές άρθρο η Ουρανομετρία.
## Εξωτερικοί σύνδεσμοι

Κατηγορία:Ναυσιπλοΐα
Κατηγορία:Χάρτες
Κατηγορία:Αστρονομικοί κατάλογοι
Κατηγορία:Κατάλογοι αστέρων
Κατηγορία:Αστερισμοί
Περιφερειακή Ενότητα Λάρισας

Η **Περιφερειακή Ενότητα** **(Π.Ε.) Λάρισας** είναι μια από τις 74 Περιφερειακές Ενότητες της Ελλάδας που συστάθηκαν με την εφαρμογή του Προγράμματος Καλλικράτης. Η Π.Ε. Λάρισας ανήκει γεωγραφικά και διοικητικά στην Περιφέρεια Θεσσαλίας. 

Συγκεκριμένα είναι μία από τις πέντε Περιφερειακές Ενότητες της Θεσσαλίας και η δεύτερη σε έκταση της χώρας. Έχει έκταση 5.387 τ. χλμ. και μόνιμο πληθυσμό 268.963 κατοίκους, σύμφωνα με την Απογραφή Πληθυσμού του 2021.

Πρωτεύουσα της Π.Ε. Λάρισας είναι η ομώνυμη πόλη.

Αποτελεί την δεύτερη μεγαλύτερη σε έκταση περιφερειακή ενότητα της Ελλάδας μετά την Περιφερειακή Ενότητα Αιτωλοακαρνανίας.

## Γεωγραφική εξέταση
Η Περιφερειακή Ενότητα (Π.Ε.) Λάρισας συνορεύει με την Περιφερειακή Ενότητα (Π.Ε.) Κοζάνης και την Περιφερειακή Ενότητα (Π.Ε.) Γρεβενών στα βορειοδυτικά, με την Περιφερειακή Ενότητα (Π.Ε.) Πιερίας στα βορειοανατολικά, με τον Θερμαϊκό Κόλπο ανατολικά, με την Περιφερειακή Ενότητα (Π.Ε.) Μαγνησίας στα νοτιοανατολικά, με την Περιφερειακή Ενότητα (Π.Ε.) Φθιώτιδας στα νότια, με την Περιφερειακή Ενότητα (Π.Ε.) Καρδίτσας στα νοτιοδυτικά και με την Περιφερειακή Ενότητα (Π.Ε.) Τρικάλων στα δυτικά.

Ο Όλυμπος, το ψηλότερο ελληνικό βουνό βρίσκεται στο βορειοανατολικό τμήμα του νομού. Το όρος Όσσα βρίσκεται στα ανατολικά, στις ακτές του Αιγαίου Πελάγους και του νότιου Θερμαϊκού Κόλπου. Ο Πηνειός ποταμός, ο οποίος πηγάζει από την Πίνδο, διασχίζει την περίφημη Κοιλάδα των Τεμπών, μεταξύ Ολύμπου και Όσσας και εκβάλλει στο Θερμαϊκό Κόλπο.

Το βορειότερο τμήμα του νομού καλύπτεται από δάση, ενώ το μεγαλύτερό του τμήμα είναι πεδινό. Το μεγαλύτερο μέρος της Θεσσαλικής πεδιάδας βρίσκεται στο Νομό Λάρισας.

Το κλίμα του νομού είναι κυρίως μεσογειακό, με ζεστά καλοκαίρια και ήπιους χειμώνες. Ο χειμώνας είναι πιο βαρύς στις ορεινές περιοχές. Η Λάρισα συγκαταλέγεται στις πιο ζεστές περιοχές της Ελλάδας κατά τους θερινούς μήνες.

## Διοικητική διαίρεση
Από το 2011, με την εφαρμογή του Προγράμματος «Καλλικράτης», ο Νομός Λάρισας αποτελεί την Περιφερειακή Ενότητα Λάρισας (με έδρα τη Λάρισα) της Περιφέρειας Θεσσαλίας. Με την συνένωση και συγχώνευση των Δήμων από 28 σε 7, όπως προέβλεπε το Πρόγραμμα, οι νέοι δήμοι που προέκυψαν είναι οι:

* Για την παλιά διοικητική διαίρεση του νομού, *έως το 2010 και* *σύμφωνα με το [[Πρόγραμμα Καποδίστριας]]* δείτε: Διοικητική διαίρεση νομού Λάρισας.

* *Για την πλήρη διοικητική διαίρεση της Π.Ε. Λάρισας όπως ισχύει από το 2011 σύμφωνα με το [[Πρόγραμμα «Καλλικράτης»]], δείτε: [[Διοικητική διαίρεση Περιφερειακής Ενότητας Λάρισας]].*

## Διοίκηση
### Νομάρχες Λάρισας

### Αντιπεριφερειάρχες

## Παραπομπές
Νομός Μαγνησίας

Ο **νομός Μαγνησίας** ήταν ένας από τους 51 νομούς της Ελλάδας. Από το 2011 και σύμφωνα με το Πρόγραμμα «Καλλικράτης» διασπάστηκε σε δύο νέες περιφερειακές ενότητες: '''Π.Ε. Μαγνησίας''' και '''Π.Ε. Σποράδων'''.

Η Χερσαία Μαγνησία περιλαμβάνει το Πήλιο, τον Βόλο, τον Αλμυρό, το Βελεστίνο, την Νέα Αγχίαλο.

Η Νησιώτικη Μαγνησία περιλαμβάνει τις Βόρειες Σποράδες και αποτελείται από τη Σκιάθο, τη Σκόπελο και την Αλόννησο. Στο θαλάσσιο Πάρκο των Βορείων Σποράδων βρίσκεται το σπίτι της Μεσογειακής Φώκιας, το καταφύγιο σπάνιων πουλιών και θηλαστικών, υπόδειγμα προστασίας του φυσικού περιβάλλοντος.

Περιλαμβάνει γεωγραφικά την περιοχή της Μαγνησίας στη Θεσσαλία και τα νησιά των Βόρειων Σποράδων Αλόννησο, Σκιάθο και Σκόπελο. Έχει έκταση 2.636 τ.χλμ. και πληθυσμό 208.500 κατοίκους (απογραφή 2011).

Πρωτεύουσα του νομού είναι ο Βόλος με πληθυσμό 144.420 κατοίκους. Δεύτερη σε πληθυσμό είναι η επαρχία Αλμυρού, αγροτική κυρίως περιοχή που ασχολείται με την καλλιέργεια βάμβακος, σιτηρών, ντομάτας και αμυγδάλων.   

Για πλήρη κατάλογο των πόλεων και οικισμών του νομού, δείτε επίσης Διοικητική διαίρεση νομού Μαγνησίας

## Μυθολογία
[left|250px|thumb|[Κωνσταντίνος Βολανάκης|Κ. Βολανάκης, *Η επιστροφή των Αργοναυτών* (αχρονολόγητο;). 35 εκ. x 65 εκ. Λάδι σε καμβά. Ιδιωτική συλλογή.]]
Η περιοχή της Μαγνησίας αναφέρεται σε μερικούς από τους πιο σημαντικούς ελληνικούς μύθους.

Γενάρχης της περιοχής υπήρξε ο Μάγνης, του Άργου ή του Δία ή γιος του Αιόλου, ο οποίος εγκαταστάθηκε στο Πήλιο. Στο Πήλιο κατοικούσαν οι Κένταυροι, ιππόμορφα όντα που προήλθαν από την ένωση του Ιξίωνα και της Νεφέλης. Γνωστός Κένταυρος της μυθολογίας ήταν ο Χείρων, ο οποίος μεσολάβησε για τον γάμο του Πηλέα με την Θέτιδα, που έγινε στο Πήλιο. Στην διάρκεια του γάμου και εξαιτίας του μήλου της Έριδος, προκλήθηκε ο Τρωικός πόλεμος.

Κοντά στον σοφό Κένταυρο Χείρωνα μαθήτευσε ο Ασκληπιός,  πατέρας της ιατρικής, καθώς και ο Αχιλλέας. Από την Μαγνησία, επίσης, ξεκίνησε η Αργοναυτική εκστρατεία, που σχετίζεται ιστορικά με την απαρχή της τεχνικής επεξεργασίας του χρυσού στον ελλαδικό χώρο.

## Δείτε επίσης
* Μάγνητες

εναλλ.=Άποψη από το Μπούρτζι|μικρογραφία|Το πανέμορφο νησί της Σκιάθου
Ουρανογραφία

Η **ουρανογραφία** ή **αστρογραφία** αποτελεί κλάδο της Αστρονομίας που έχει ως κύριο αντικείμενο τη περιγραφή και τη θέση των αστερισμών με τη μέθοδο της γραμμοδαισίας.

Παράλληλο επίσης αντικείμενο της Ουρανογραφίας είναι ο καθορισμός και η όψη του ουρανού σε συνάρτηση του χρόνου, δηλαδή της ώρας, της ημέρας και των διαφόρων εποχών του έτους.

Ο παράλληλος όρος «ουράνια γεωγραφία» κρίνεται αδόκιμος επειδή ακριβώς περιέχει το πρόθεμα **γεω** που αφορά τον ημέτερο πλανήτη.

## Παραπομπές


## Εξωτερικοί σύνδεσμοι

Κατηγορία:Κλάδοι της αστρονομίας
Κατηγορία:Αστρονομικοί κατάλογοι
Κατηγορία:Αστερισμοί
Ουρανομετρία (αποσαφήνιση)

Με τον όρο **Ουρανομετρία** είναι γνωστά τα εξής βιβλία:
* η Ουρανομετρία που συντάχθηκε από τον Γιόχαν Μπάγερ το 1603 
* η Νέα Ουρανομετρία που συντάχθηκε από τον Αργελάντερ και εκδόθηκε το 1843 
* η Ουρανομετρία Αργεντινή που συντάχθηκε και εκδόθηκε από τον Γκουλντ το 1879 στο Αστεροσκοπείο της Κόρδοβας
* η Ουρανομετρία αξονική ή «Νέα ουρανομετρία αξονική»: Ονομάζεται έτσι κατάλογος 2784 αστέρων του βορείου ουράνιου ημισφαιρίου μέχρι νότιας αποκλίσεως 10 μοιρών που συντάχθηκε από τον Πρίτσχαρντ και εκδόθηκε το 1885.